OpenLLM-France/wikimedia huggingface dataset:
# Albert Memorial Clock

Albert Memorial Clock Ipar Irlandako Belfast hirian dagoen erloju-dorrea da. 1869an altxatu zuten eta Belfasteko monumentu ezagunenetakoa da.

## Historia

Viktoria Erresuma Batukoaren plazan honen senarra izango zen Alberto Printzearen omenez dorrea eraikitzea erabaki zuten eta horretarako 1865ean lehiaketa aurkeztu zuten. Asmoa Lanyon, Lynn eta Lanyon arkitektoei ematea bazen ere lehiaketa W. J. Barre-k irabazi zuen. 1865 eta 1869 artean FritzPatrick anaiek altxatu zuten. Kanpaia eta erlojua Francis Moore belfastarrak egin zituen.
Dorrea kaiaren inguruan dagoenez, garai batean emagalduz inguratuta egoten zen. Gaur egun auzoa erabat berriztua dago eta oso modernoa da.

## Dorrea

Erloju-dorrea hareharrizkoa da eta 113 metrotako garaiera dauka. Mendebaldeko horman Alberto printzearen estatua bat dago. Lurra ezegonkorra izanik eta zutabe nagusiak egurrezkoak, dorrea okerturik dago, puntak lau metrotako desbideratzea du perpendikularrarekiko.

## Kanpo estekak

* Datuak: Q2638495
* Multimedia: Albert Memorial Clock, Belfast / Q2638495
# Albert Namatjira

Albert Namatjira, jaiotzez Elea Namatjira (Hermannsburgeko Misio Luteranoa, lehen Hego Australia, gaur egun Ipar Lurraldea, 1902ko uztailaren 28a - Alice Springs, 1959ko abuztuaren 8a) australiar margolaria izan zen, arrernte edo aranda tribu aborigeneko kidea.
Hermannsburgen sortu zen (Ntaria bertako hizkuntzan) eta bertako misio luterarrean hazi zen. Arterako gaitasunak ba omen zituen jadanik misiolariek 1934an mendebaldeko margolaritza tresnak oparitu zizkiotenean. 1936an Rex Battarbee artista gidatu zuen Palm Valley inguruetan, eta honek akuarela teknikak irakatsi zizkion. Battarbeeren laguntzarekin teknika ikasi eta bere estilo propioa garatu zuen Namatjirak, eta mendebaldeko estiloan margoturiko haren akuarelek sona lortu zuten 1938an, Melbournen lehen erakusketa egin zuenean. Erakusketa hartan ikusgai ziren margolan guztiak saldu zituen.
1956an Archibald Saria irabazi zuen, Australiako erretratu-sari entzutetsuena.
Haren lanek aborigenen mito, tradizio eta bizitokiak islatzen dituzte, europar teknikak erabili arren.
1957an Australiar naziotasuna jaso zuen, naziotasun eskubide hori aborigenei aitortu baino hamar urte lehenago. Hots, besteak beste bozkatzeko, lursailen jabe izateko eta alkohola erosteko eskubidea ukan zuen lehen aborigena izan zen.

## Kanpo estekak

* Datuak: Q560086
* Multimedia: Albert Namatjira / Q560086
# Albert Lea (Minnesota)

Albert Lea Minnesotako hiri bat da. Freeborn konderrian kokatua dago. 2010ean 18.016 biztanle zituen, 32,61 kilometro koadrotan banatuta.

## Ikus, gainera

* Freeborn konderria

## Kanpo estekak

* Datuak: Q913476
* Multimedia: Albert Lea, Minnesota / Q913476
# Alentejo

Alentejo Portugalgo zazpi NUTS 2 eskualdeetako bat da. 58 kontzeju, 5 barruti eta 5 azpieskualde barne hartzen ditu. Izenak berak dioenez, Tajo ibaiaren bestaldean (hegoaldean) daude eskualdeko lur gehienak (além + Tejo = Tajo ibaiaz haraindi).

## Banaketa administratiboa
### Azpieskualdeak

* Alentejo Central
* Alentejo Litoral
* Alto Alentejo
* Baixo Alentejo
* Lezíria do Tejo

### Barrutiak

* Portalegre
* Evora
* Beja
* Setúbal (hegoko erdialdea)
* Santarem (hegoko erdialdea)

## Ingurune naturala

* Serra de São Mamede Parke Naturala
* Alentejo hego-mendebaldeko eta San Bizente kostaldeko Parke Naturala
* Guadianaren haraneko Parke Naturala

## Gizateriaren Ondareak

* Évorako erdigune historikoa
* Elvasko muga garnizoi-hiria eta gotorlekuak

## Iruditegia

* Évorako tenplu erromatarra.
* Évorako katedrala.
* San Frantzisko eliza (Évora).
* Elvasko gaztelua.
* Amoreirako akueduktoa (Elvas).
* Estremoz.
* Bejako gaztelua.
* Serpako akueduktua.
* Santaremgo katedrala.
* Airetako Andre Mariaren santutegia (Viana do Alentejo).
* Zambujeiroko trikuharri handia (Évora).
* Almendrondoetako harrespila (Évora).
* Grândola, Vila Morena abestiaren monumentua (Grândola).
* San Bizente kostaldea.
* Alentejoko paisaia tipikoa.
* Guadianaren haraneko Parke Naturala.

## Kanpo estekak

* (Portugesez) Fundação Alentejo Terra Mãe
* Datuak: Q26824
* Multimedia: Alentejo / Q26824
# Alentejo Garaia (azpieskualdea)

Alentejo Garaia (portugesez: Alto Alentejo) Portugalgo azpieskualdea da, Alentejoko eskualdean kokatuta dagoena.

## Kontzejuak

* Alter do Chão
* Arronches
* Avis
* Borba
* Campo Maior
* Castelo de Vide
* Crato
* Elvas
* Fronteira
* Gavião
* Marvão
* Monforte
* Mora
* Nisa
* Ponte de Sor
* Portalegre

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Datuak: Q443376
* Multimedia: Alto Alentejo / Q443376
# Alentisque

Alentisque Soriako probintziako udalerria da. Soriatik, probintziako hiriburutik, 56 kilometrora dago. Udalerriak 34,95 km²ko azalera dauka, eta 2006ko erroldaren arabera 38 biztanle bizi ziren herrian.

## Ikus, gainera

* Soriako udalerrien zerrenda

## Kanpo estekak

* Datuak: Q829197
* Multimedia: Alentisque / Q829197
# Alenush Terian

Alenush Terian edo Ālenush Teriān, armenieraz, Ալենուշ Տէրեան; persieraz, آلنوش طریان; also: آلنوش تریان‎, (Teheran, Iran, 1920ko azaroaren 9a - ib., 2011ko martxoaren 4a), irandar-armeniar astronomoa eta fisikaria. Irango fisikako lehen irakaslea eta Teherango Unibertsitateko Geofisika Institutuko Eguzki Behatokiaren sortzaileetako bat. Irango astronomia modernoaren amatzat hartzen da.

## Biografia
### Lehen urteak

Armeniar jatorriko familia batean jaio zen, Teheranen, Iranen. Kulturaz inguratutako giro intelektualean hazi zen. Haren aita, Arto, antzerki-zuzendaria zen, poeta eta itzultzailea (bere lanen artean, Xahname pertsieratik armenierarako itzulpena); ama, Vartu, aktore eta antzerki-zuzendaria. Gurasoek prestakuntzarako eta karrera profesionalerako babesa eman zioten.

### Ibilbide profesionala

1947an graduatu zen Teherango Unibertsitateko Zientzia Departamentuan. Unibertsitate horretako fisikako laborategian hasi zuen karrera, eta urte horretan bertan laborategiko eragiketen buru izendatu zuten.
Frantziarako ikasketa-beka baterako eskaera aurkeztu zuen, baina Mahmoud Hesabi Hezkuntza Ministroak baztertu egin zuen, Terianen ikasketak emakume batentzat aski zirela uste baitzuen.
Azkenik, Frantzian ikasten jarraitu ahal izan gurasoen finantza-laguntzari esker, eta 1956an Atmosferaren Fisikako doktoretza lortu zuen Sorbonako Unibertsitatean. Gero Iranera itzuli zen eta termodinamikako irakasle laguntzaile lan egin zuen Teherango Unibertsitatean. Geroago, Ekialdeko Alemanian eguzki-fisikan aritu zen lau hilabetez, Alemaniako gobernuak emandako beka bati esker. 1964an, fisikako lehen irakasle bihurtu zen Iranen.
1966an, Teherango Unibertsitateko Geofisika Institutuko kide izendatu zuten. 1969an, Eguzki Fisikari buruzko ikasketaburu hautatu zuten unibertsitatean, Eguzki Behatokiaren sortzaileetako bat izan zen eta 1979an erretiratu arte lan egin zuen.
2011ko martxoaren 4an hil zen. Hil zenean, Teheranen bizi zen.

## Aintzatespenak

* Ekialdeko Alemanian eguzki-fisikan aritu zen lau hilabetez, Alemaniako gobernuak emandako beka bati esker.
* 90. urtebetetzea zela eta, omenaldia antolatu zen Teheranen, eta Irango hainbat parlamentari eta 100 iraniar baino gehiago izan ziren bertan.

## Erreferentziak

* ↑ پیکر 'مادر نجوم ایران' تشییع شد. BBC Persian.
* 1 2 Hazarian, Klaus Lange. «Madre de la astronomía iraní Alenush Teryan» Soy Armenio - Noticias de Armenia y del Cáucaso Sur (Noiz kontsultatua: 2022-09-15).
* ↑ Entrevista con Alenoush Terian. .
* 1 2 «Una entrevista con Alenoush Terian» www.farheekhtegan.ir.
* ↑ «Janet D. Lazarian (2003). Encyclopedia of Iranian Armenians. Teherán: Hirmand Publisher. - Bilatu» www.bing.com (Noiz kontsultatua: 2022-09-15).
* ↑ «Iran’s First Female Astronomer Alenoush Terian Passes Away» The Armenian Weekly 5 de marzo de 2011.

## Kanpo estekak

* Hizlariaren 90 urteko zeremoniaren argazkiak: Lenush TeriirakasleaMehr albiste-agentzia, 2010eko azaroaren 9a.
* Datuak: Q3299010
* Multimedia: Alenush Terian (astronomer) / Q3299010
# Alençon-2 kantonamendua

Alençon-2 kantonamendua Frantziako kantonamendu bat da. Orne departamenduan dago, Normandia eskualdean. Guztira 2 udalerri ditu eta Alençon da bere hiriburua.

## Kanpo estekak

* Datuak: Q969511
# Alentejo Beherea (azpieskualdea)

Alentejo Beherea (portugesez: Baixo Alentejo) Portugalgo azpieskualdea da, Alentejoko eskualdean kokatuta dagoena.

## Kontzejuak

* Aljustrel
* Almodôvar
* Alvito
* Barrancos
* Beja
* Castro Verde
* Cuba
* Ferreira do Alentejo
* Mértola
* Moura
* Ourique
* Serpa
* Vidigueira

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Datuak: Q804036
# Alençon-1 kantonamendua

Alençon-1 kantonamendua Frantziako kantonamendu bat da. Orne departamenduan dago, Normandia eskualdean. Guztira 2 udalerri ditu eta Alençon da bere hiriburua.

## Kanpo estekak

* Datuak: Q1469266
# Alferez

Alferez edo alferitz (ohitura zaharrekoa) hitzok honako esangura bi hauek dauzkate:
* Banderaduna: Heg. Gudari-talde bateko ikurrina eramaten zuen gudaria.
* Lotinantordea: Heg. Espainiako gudarosteko ofiziera, lotinantaren azpian hurrengoa.
# Alferkeria

    Artikulu hau giza portaerari buruzkoa da; ugaztunen familia gaitzat duena beste hau da: «Nagi (ugaztun familia)»
Alferkeria edo nagikeria, era ez gaitzesgarrian alfertasuna eta nagitasuna ere deitua, lanerako eta ahalegina behar duen zerbaitetarako gogorik edo burutzeko asmo eza da. Kristautasunean bekatutzat hartzen da, baina beste zenbaiten aldetik balioa da, bereziki lana balio moduan hartzen duen ideologiaren aurkakoen aldetik. Batzuetan, nekearen ondorioa izan daiteke.

## Kanpo estekak

* Datuak: Q484
* Multimedia: Laziness / Q484
# Alferrikaldua

Alferrikaldua (alemanez: Der Untergeher) Thomas Bernhard austriar idazleak 1983an argitaratu zuen eleberria da. 2009. urtean Ibon Uribarrik euskaratu zuen.

## Sinopsia

Oharra: Atal honek istorio osoa edo amaiera argitzen du.
Hiru musikariren arteko harremanek osatzen dute eleberriaren mamia. Salzburgen ezagutu dute elkar Horowitz maisuak Mozarteum eskolan emango duen ikastaro berezi batean parte hartzeko.

## Erreferentziak

* ↑ www.alberdania.net

## Kanpo estekak

* Datuak: Q358958
# Alfheim

Alfheim edo Alfheimr, eskandinabiar mitologian, elfoen edo Alfioen bizilekua da. Eta kosmologia horretako toki edo munduetako bat da.
Adibidez, Edda txikia edo Edda prosaikoan (Gylfaggining 16), argiaren elfoak edo Ljosalfarrak bizi diren mundua bezala aipatzen da.
Baina, Edda poetikoan (Grimnismal, 5), toki hau, Frey jainkoaren egoitza da, eta ez dago batere argi aurrekoarekin izan dezakeen harremana.
Testu ingelesetan, Elphame, Elfland edo Elfenlanden baliokidea da.

## Kanpo estekak

* Datuak: Q250646
* Multimedia: Álfheimr / Q250646
# Alfianello

Alfianello Italiako udalerri bat da. Bresciako probintzian kokatuta dago, Lombardia eskualdean. 2.327 biztanle ditu, 13,75 kilometro koadroko azaleran banatuta.

## Mugakideak

Alfianellok honako udalerri hauekin egiten du muga:
Corte de' Frati Milzano Pontevico San Gervasio Bresciano Scandolara Ripa d'Oglio Seniga

## Kanpo estekak

* Datuak: Q103417
* Multimedia: Alfianello / Q103417
# Alferkeriarako eskubidea

Alferkeriarako eskubidea (frantsesez: Le droit à la paresse) Paul Lafargue idazle franko-espainiarraren saiakera utopiko bat da, bere lehen lan teorikoa, Ingalaterran 1880an idatzia L'Egalité egunkarian lehen aldiz argitaratzeko eta, ondoren, 1883 liburuxka bezala.
Obran, Lafarguek kapitalismotik jaiotako sistema ekonomikoaren kritika marxista egiten du, eta horren garapenak, azkenean, superprodukzio krisi bat ekarriko luke, langabezia eta langileen artean miseria sortuz. Lafarguek proposatzen du, makinen erabilera orokortuz eta lanaldia murriztuz, ongizate-eskubideen estadioa lortzea, gizarte-iraultzaren amaiera ekarriko lukeena, eta haren gizarteak zientziei, arteari eta oinarrizko giza premiei eman diezaieke bere denbora. Aisialdia goraipatuz, Lafarguek iraultza soziala proposatzen du eta gure denbora pertsonala zientzietara, artera eta behar espiritualak asetzera bideratzen du. Ez da nahastu behar kausa hau Ongizatearen Estatua deiturikoarekin ("Welfare State" eta "Warfare State"; cfr. Otto von Bismarck), ezta estatu sozialarekin, merkatuaren ekonomia sozialarekin edo zuzenbide estatu sozial eta estatu demokratikoarekin ere.

## Kanpo estekak

* Datuak: Q585100
* Multimedia: Le Droit à la Paresse (1883) / Q585100
# Alfhausen

Alfhausen Alemaniako udalerria da. Saxonia Beherea estatuan dago, [[Osnabrück barrutia|Osnabrück]] barrutian. 2014an 3.782 biztanle zituen 39,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q658483
* Multimedia: Alfhausen / Q658483
# Alfiano Natta

Alfiano Natta Italiako udalerri bat da. Alessandriako probintzian kokatuta dago, Piemonte eskualdean. 695 biztanle ditu, 13,16 kilometro koadroko azaleran banatuta.

## Mugakideak

Alfiano Nattak honako udalerri hauekin egiten du muga:
Calliano Castelletto Merli Moncalvo Odalengo Piccolo Penango Tonco Villadeati

## Kanpo estekak

* Datuak: Q17248
* Multimedia: Alfiano Natta / Q17248
# Alfie (1966ko filma)

Alfie 1966ko Lewis Gilbert britainiar zinema zuzendariaren filma bat da. Estreinatu bezain laster ingeles hiztun munduan sekulako arrakasta izan zuen, gainera jatorrizko bertsioan pertsonaien arteko solasak Londres hiriko ohiko cockney ahoskera eta hizkeran izateak ere erakarri bilakatu zuen. Aldiz, ingeles hiztunak ez ziren herrialdeetan jatorrizko bertsioko solas horietako hitz-joko ugari itzul ezinak zirenez erakargarri izateko gehigarri hori galdu zuen.
1975ean filmak Alfie Darling izeneko jarraipen edo bigarren zati bat izan zuen. Bestalde, Jude Law aktoreak antzeztutako 2004ko izenburu berdineko berregokitzapena izan zuen.

## Argumentoa

Alfie Elkins (Michael Caine), ingeles bere burua besterik ikusten ez duen gazte gonazale bat da, emakume horien artean ezkonduak tartean ere badaudelarik. Baina lasterrera bere gustuko bizimodu hau okertzen hasiko zaio.

## Aktoreak

* Michael Caine - Alfie Elkins
* Shelley Winters - Ruby
* Millicent Martin - Siddie
* Julia Foster - Gilda
* Jane Asher - Annie
* Shirley Anne Field - Carla
* Vivien Merchant - Lily
* Eleanor Bron - Sendagilea
* Denholm Elliott - Abortogilea
* Alfie Bass - Harry Clamacraft
* Graham Stark - Humphrey
* Murray Melvin - Nat
* Sydney Tafler - Frank

## Kanpo estekak

* Alfie filmaren trailer edo aurreikuspena ikusgai (Ingelesez)
* Alfie filmaren IMDBko fitxa irakurgai (Ingelesez)
* Datuak: Q402645
# Albert Claude

Albert Claude (Longlier, Belgika, 1899ko abuztuaren 24a - Brusela, Belgika, 1983ko maiatzaren 22a) biologoa izan zen.

## Biografia

Belgikan egin zituen ikasketak, Liejako Unibertsitatean, eta lehenengo ikerlan garrantzitsuak New Yorkeko Rockefeller Institutuan egin zituen, 1930eko hamarraldian eta 1940koan zehar. 1941. urtean estatubatuar hiritartasuna eskuratu zuen, eta 1949an belgikar eta estatubatuar hiritartasunak, biak, hartu zituen. Rockefeller Unibertsitateko katedraduna eta Bruselako Unibertsitate Askeko katedraduna izan zen, eta 1948tik 1971ra bitartean Belgikako Jules Bordet Institutuko zuzendari lanetan jardun zuen.
1974. urtean Medikuntzako Nobel Saria eman zioten, zelula bizien biologiari buruz egindako ikerlanengatik. Nobel Saria Christian de Duve belgikarrarekin eta George E. Palade estatubatuarrarekin banatu zuen; zelulen biologia modernoaren aitzindari izan ziren hirurak. Clauderen ekarpen nagusia zelularen osagaiak bereizteko eta osagai bakoitza bere aldetik, elkarrengandik bereiz, ikertzeko zentrifugatzaile bat (hau da, lastertasun handian biratzen den tresna bat) erabiltzea izan zen. Zentrifugazio diferentziala deritzo Claudek asmaturiko prozedura horri, eta garrantzi handiko teknika da, ikerketa biologikoen alorrean. Bestalde, mitokondriak arnasketan betetzen duen zeregina zehaztu zuen, eta zelulen zitoplasman proteinak pilatzen diren mintza ere, mintz endoplasmiko deritzona, berak aurkitu zuen. Claude izan zen, orobat, ikerketa biologikoetan mikroskopio elektronikoa erabili zuen lehen ikertzailea (1942an, zelularen zatiak bereiz aztertzeko lanetan, hain zuzen ere).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q233943
* Multimedia: Albert Claude / Q233943
# Albert Costa

Albert Costa Casals (1975eko ekainaren 25a) kataluniako tenislari ohia da. 2002an Frantziako Irekian gizonezkoen banakako titulua irabazi izanagatik da ezaguna batez ere. 2 urte lehenago Sydney-en egin ziren Udako Olinpiar Jokoetan Alex Corretja-rekin binakako txapelketan brontzezko domina lortu zuen.

## Estatistikak
### Grand Slam

| Txapelketa | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | W–L |
| Australian Opena | A | A | A | 2R | QF | 2R | 1R | 1R | A | 4R | 3R | 3R | 1R | A | 13–9 |
| Roland Garros | A | 1R | QF | 2R | 3R | 4R | 3R | QF | 1R | W | SF | 3R | 1R | A | 11-30 |
| Wimbledon | A | 1R | A | 2R | A | 2R | 1R | A | A | A | A | 1R | A | A | 2-5 |
| AEBetako Irekia | A | 1R | A | 1R | 1R | 1R | 1R | 2R | 4R | 2R | 2R | 1R | 1R | A | 6-11 |
| Win-loss | 0 | 0–3 | 4–1 | 3–4 | 6-3 | 5–4 | 2-4 | 5–3 | 3–2 | 11–2 | 8–3 | 4-4 | 0–3 | 0 | 51–36 |

### Final: 1 (titulu 1)

| | Urtea | Txapelketa | Lurzorua | Aurkaria | Emaitza |
| Garaipena | 2002 | Roland Garros | Lurrezko zelaia | Juan Carlos Ferrero | 6-1, 6-0, 4-6, 6-3 |

### Olinpiar Jokoak

| | Urtea | Txapelketa | Azalera | Bazkidea | Aurkaria | Puntuazioa |
| Brontzea | 2000 | Udako Olinpiar Jokoak | Gogorra | Albert Costa | David Adams John-Laffnie de Jager | 2-6, 6-4, 6-3 |
Udako Olinpiar Jokoak :
| Urtea | Lekua | Domina | Proba |
| 2000 | Sydney | 03 ! | Binaka |

## Kanpo estekak

* Datuak: Q317828
* Multimedia: Albert Costa / Q317828
# Albert Calmette

Léon Charles Albert Calmette (Niza, Frantzia, 1863ko uztailaren 12a - Paris, Frantzia, 1933ko urriaren 29a) frantses sendagile eta bakteriologoa izan zen.

## Biografia

1891. urtean Saigongo Bakteriologia Institutua sortu zuen eta Pasteur Institutua Lillen (bertako zuzendaria izan zen 1896-1919 urteetan). Guérin biologoarekin batera, tuberkulosiaren txertoa prestatu zuen. Bakteriologia, kimika fisiologikoa eta higieneari buruzko artikulu ugari idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q437983
* Multimedia: Albert Calmette / Q437983
* Espezieak: Albert Calmette
# Albert City (Iowa)

Albert City Iowako hiri bat da. Buena Vista konderrian kokatua dago. 2010ean 699 biztanle zituen, 1,40 kilometro koadrotan banatuta.

## Ikus, gainera

* Buena Vista konderria

## Kanpo estekak

* Datuak: Q1922611
* Multimedia: Albert City, Iowa / Q1922611
# Albert Cohen

Abraham Albert Cohen (Korfu, 1895eko abuztuaren 16a - Geneva, 1981eko urriaren 17a) Grezian jaiotako eleberrigile suitzar judua izan zen, frantsesez idazten zuen.
Gurasoak greziar juduak zituen eta Akbert Korfun jaio zen. Umetan Marseillara joan zen familiarekin, eta han xaboi-fabrika bat zuten. Ikastetxe pribatu katoliko batean ikasi zuen. 1904tik 1913ra Thiers Lizeoan egon zen eta han ezagutu zuen Marcel Pagnol, bere bizitza osoan lagun izango zuena.
1914an Genevara joan zen eta han zuzenbidea eta literatura ikasi zituen. 1925ean Aldizkari Juduaren (Revue Juive) zuzendari izendatu zuten, non besteak beste Albert Einstein eta Sigmund Freud idazten zuten. 1926tik 1931ra Genevan funtzionario izan zen. Bigarren Mundu Gerran Bordelera eta Londresera ihes egin zuen.
1944an Errefuxiatuen Gobernu Arteko Batzordean hasi zen lanean. 1947an Genevara itzuli eta literaturan murgildu zen.

## Lanak

* Paroles juives - (1921)
* Ézéchiel - (1927) - antzezlana
* Solal - (1930) - (1933)
* Mangeclous - (1938) - (1940)
* Le Livre de ma mère - (1954)
* Belle du Seigneur - (1968)
* Les Valeureux - (1970)
* Ô vous, frères humains - (1972)
* Carnets - (1978, 1979)

## Kanpo estekak

* Datuak: Q123553
* Multimedia: Albert Cohen (writer) / Q123553
# Alborango itsasoa

Alborango itsasoa Mediterraneo itsasoaren mendebaldeko zatia da.
Muga hauek ditu: iparraldean Andaluziako hegoaldeko itsasertza; hegoaldean Marokoko kostaldea eta mendebaldean Gibraltarko itsasartea, Ozeano Atlantikoaren atea. Ekialdetik Gatako lurmuturrean hasten da.

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).

## Kanpo estekak

* Datuak: Q199408
* Multimedia: Alboran Sea / Q199408
# Alboran uhartea

Alboran uhartea (gaztelaniaz: Isla de Alborán; arabieraz: جزيرة البران‎, al-Buran) Afrika iparraldeko espainiar subiranotasuneko lurretako bat da, administratiboki Almeríako udalerriaren barruan dagoena.

## Geografia

Izen bereko itsasoan dagoen uhartea Marokoko kostaldetik 50 kilometrotara iparralderantz eta Espainiako Almeríako probintziako kostaldetik 90 kilometrotara hegoalderantz dago.
1.200 m²ko bere azalerak 642 metroko luzera eta 265 metroko zabalera ditu. Gehiengo altuera 16 metrokoa da. Uhartetik 100 metrotara La Nube edo Nubes izeneko uhartetxoa dago.

## Historia

Izena Al-Borani izengoitiko Mustafa ben Yusuf pirata tunisiarrak datorkio, uharte honetan bere egoitza zutena. 1540ko urriaren 1ean Espainiako Armadak okupatua izan zen.
1884ko maiatzaren 9an, Alfontso XII.a Espainiakoak erabaki zuen uhartea Almeríako probintziaren barruan izango zela.

## Erreferentziak

* ↑ http://www.reei.org/index.php/revista/num6/agora/analisis-historico-juridico-isla-andaluza-alboran

## Ikus, gainera

* Afrika iparraldeko espainiar subiranotasuneko lurrak
* Mustafa ben Yusuf

## Kanpo estekak

* Datuak: Q743570
* Multimedia: Alborán / Q743570
# Alborache

Alborache (valentzieraz Alboraig) Valentziako Erkidegoko udalerria da, Hoya de Buñol/Foia de Bunyol eskualdean eta Valentziako probintzian kokatua.
2009ko urtarrilaren 1eko erroldaren arabera 1.209 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1917954
* Multimedia: Alborache / Q1917954
# Alboragabetasun

Zenbatesle bat alboragabea dela esaten da, zenbateslearen itxaropen matematikoa edo batezbesteko balioa da, zenbatetsi nahi den parametroaren balioarekin bat datorrenean. Bestela, zenbateslea alboratua dela esaten da. Zenbateslea alboragabea izateak batez bestez parametroaren balioa kausitzen dela esan nahi du.
Notazio matematikoa erabiliz, $\theta$ parametroa izanik, eta ${\hat {\theta }}$ bere zenbatesle bat, ${\hat {\theta }}$ alboragabea izango da hau betetzen bada:
    $E[{\hat {\theta }}]=\theta$

## Kanpo estekak

* Datuak: Q114345380
# Alboraia

Alboraia (espainieraz Alboraya) Valentziako Erkidegoko udalerria da, Horta Nord eskualdean eta Valentziako probintzian kokatua.
2009ko urtarrilaren 1eko erroldaren arabera 22.405 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q987383
* Multimedia: Alboraia / Q987383
# Albondón

Albondón Espainiako udalerria da, Granadako probintziakoa. 2008an 921 biztanle zituen.

## Kanpo estekak

* Datuak: Q564993
* Multimedia: Albondón / Q564993
# Albonese

Albonese Italiako udalerri bat da. Paviako probintzian kokatuta dago, Lombardia eskualdean. 541 biztanle ditu, 4,33 kilometro koadroko azaleran banatuta.

## Mugakideak

Albonesek honako udalerri hauekin egiten du muga:
Borgolavezzaro Cilavegna Mortara Nicorvo Parona

## Kanpo estekak

* Datuak: Q39868
* Multimedia: Albonese / Q39868